kalixlouiis/myanmar-wikipedia-corpus huggingface dataset:
ဤကျင့်ဝတ်များသည် ဆရာနှင့် တပည့်တို့အကြား ကောင်းမွန်သော ဆက်ဆံရေးကို တည်ဆောက်ရန်နှင့် တပည့်၏ ပညာရေး တိုးတက်မှုကို အထောက်အကူပြုရန် ရည်ရွယ်ပါသည်။
ဤကျင့်ဝတ်များကို လိုက်နာခြင်းဖြင့် တပည့်သည် ပညာရေးတွင် တိုးတက်မှုရရှိရုံသာမက လူမှုဆက်ဆံရေးတွင်လည်း ကောင်းမွန်သော အကျိုးရလဒ်များ ရရှိနိုင်ပါသည်။
ကိုးကား ပြင်ပလင့်ခ်များ Category:ပညာရေး။
နိယာမဟူသည် သဘာဝဖြစ်ရိုးဖြစ်စဉ်၊ ဖြစ်မြဲသဘောတရားကို ခေါ်ပါသည်။
အခြေခံသဘောတရား။
ကျေးဇူးဟူသည် တစ်ဦးက တခြားတစ်ဦးအပေါ်တွင်ပြုသော အကျိုးကောင်းမှု၊ ကောင်းကျိုးကို ခေါ်ပေသည်။
မြန်မာအဘိဓာန် ညောင်ပင်သာ ဦးပုည၏ သုတရတနာ ဆုံးမစာတွင် ခင်ပွန်းကြီးဆယ်ပါး၏ ကျေးဇူးသိသင့်ပုံကို အောက်ပါအတိုင်း ပြဆိုထားသည်။
ခင်ပွန်းအပြား၊ ပေါင်းဆယ်ပါး၊ ပြစ်မှားမပြုရာ၊ ပြစ်မှားမိက၊ ပစ္စက္ခ၊ တွေ့ရဒဏ်ဆယ်ဖြာ၊ ခင်ပွန်းကျေးဇူး၊ မထိမ်မြူး၊ အထူးလွန်ချမ်းသာ။
thumb|သတင်းစာ၌ ပါရှိသော ကြေညာချက် စကားရပ်များ ပြောင်းလဲသတ်မှတ်သည့် ဥပဒေ သည် ၁၉၈၉၊ဇွန်လ၊ (၁၈) ရက်တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့မှ နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ ဥပဒေအမှတ်(၁၅/၈၉) အဖြစ် ထုတ်ပြန်ခဲ့သော Union of Burma ဟူသည့် စကားရပ်အစား Union of Myanmar ဟု ပြောင်းလဲ ခေါ်ဆိုရန် ပြင်ဆင်သည့် ဥပဒေဖြစ်သည်။
ကြေညာချက် ဤကြေညာချက်ကို ထုတ်ပြန်ရာတွင် ထိုစဉ်က နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့၏ ဥက္ကဋ္ဌ ဗိုလ်ချုပ်ကြီး စောမောင် အမည်ဖြင့်ထုတ်ပြန်ခဲ့သည်။
ကြေညာချက်မှာ အောက်ပါအတိုင်းဖြစ်သည်။
ဤဥပဒေကို စကားရပ်များ ပြောင်းလဲသတ်မှတ်သည့် ဥပဒေဟု ခေါ်တွင်စေရမည်။
အင်္ဂလိပ်ဘာသာဖြင့် ပြဋ္ဌာန်းခဲ့သည့် တည်ဆဲဥပဒေများပါ Union of Burma ဆိုသည့် စကားရပ်အစား Union of Myanmar ဆိုသည့် စကားရပ်ကိုလည်းကောင်း၊ Burma သို့ Burman သို့ Burmese ဆိုသည့် စကားရပ်အစား Myanmar ဆိုသည့် စကားရပ်ကိုလည်းကောင်း ထည့်သွင်းရမည်။
(က) အင်္ဂလိပ်ဘာသာဖြင့် လက်ရှိရေးသား သုံးစွဲလျက်ရှိသည့် ပြည်နယ်၊ တိုင်း၊ မြို့နယ်စု၊ မြို့နယ်၊ မြို့၊ ရပ်ကွက်၊ ကျေးရွာအုပ်စု သို့ ကျေးရွာတစ်ခုခု၏ အမည် အခေါ်အဝေါ်ကိုလည်းကောင်း၊ မြစ်ချောင်း၊ တောတောင် သို့ ကျွန်းတစ်ခုခု၏ အမည် အခေါ်အဝေါ်ကိုလည်းကောင်း မြန်မာအသံထွက်နှင့် ကိုက်ညီအောင် အင်္ဂလိပ်ဘာသာဖြင့် ပြင်ဆင်ရေးသားရန် လိုအပ်လျှင် အစိုးရအဖွဲ့က အမိန့်ကြော်ငြာစာ ထုတ်ပြန်၍ ပြင်ဆင်သတ်မှတ်နိုင်သည်။
(ခ) ပုဒ်မခွဲ(က)အရ အစိုးရအဖွဲ့က ထုတ်ပြန်သော အမိန့်ကြော်ငြာစာတွင် ပါရှိသည့် အမည်တစ်ခုခုသည် အင်္ဂလိပ်ဘာသာဖြင့် ပြဋ္ဌာန်းခဲ့သည့် တည်ဆဲဥပဒေ တစ်ရပ်ရပ်တွင် ပါရှိနေလျှင် ယင်းအမည်ကို အဆိုပါ အမိန့်ကြော်ငြာစာတွင် အင်္ဂလိပ်ဘာသာဖြင့် ပြင်ဆင်ရေးသား ထားသည့်အတိုင်း ပြင်ဆင်ပြီး ဖြစ်သည်ဟု မှတ်ယူရမည်။
ကေသာ = ဆံပင် လောမာ = မွှေးညှင်း နခါ = ခြေသည်း လက်သည်း ဒန္တာ = သွား တစော = အ​ရေ မံသံ = အသား နှာရု = အကြော အဋ္ဌိ = အရိုး အဋ္ဌိမိဉ္စံ = ရိုးတွင်းခြင်ဆီ ဝက္ကံ = အညှို့ ဟဒယံ = နှလုံး ယကနံ = အသည်း ကိလောမကံ = အမြှေး ပိဟကံ = အပျဉ် (အဖျဉ်း) ပပ္ဖာသံ = အဆုတ် အန္တံ = အူမ အန္တဂုဏံ = အူသိမ် ဥဒရိယံ = အစာသစ် ကရီသံ = ၊ အစာဟောင်း မတ္ထလုင်္ဂံ = ဦးနှောက် ပိတ္တံ = သည်းခြေ သေမှံ = သလိပ် ပုဗ္ဗော = ပြည် လောဟိတံ = သွေး သေဒေါ = ချွေး မေဒေါ = အဆီခဲ အဿု = မျက်ရည် ဝသာ = ဆီကြည် ခေဠော = တံတွေး သိင်္ဃာဏိကာ = နှပ် လသိကာ = အစေး မုတ္တံ = ကျင်ငယ် အကျယ် ဤတစ်လံမျှလောက်သော ရူပကာယ ခန္ဓာကိုယ်၌ – ကေသာ – နှစ်ကုဋေ ငါးသန်းသော ဆံတို့လည်းကောင်း။
လောမာ – ကိုးသိန်းကိုးသောင်းသော အမွေးတို့လည်းကောင်း။
နခါ – ငါးကြင်းကြေးသဖွယ် နှစ်ဆယ်သော လက်သည်း ခြေသည်းတို့လည်းကောင်း။
ဒန္တာ – သုံးဆယ့်နှစ်ချောင်းသော သွားတို့လည်းကောင်း။
တစော – တစ်ကိုယ်လုံးကို ခွာ၍ လုံးသည်ရှိသော် ဆီးစေ့ခန့်မျှရှိသော အထူးထူးသော အဆင်းရှိသော ပါးသော အပေါ်ရေ၊ အဆင်းဖြူသော ထူသော အတွင်းရေလည်းကောင်း။
မံသံ – တိုက်နံရံကို လိမ်းကျံသော မြေစိုင်ကဲ့သို့ အရိုးကို လိမ်းကျံသော ကိုးရာသော အသားလည်းကောင်း။
နှာရု – နံရံကို ဖွဲ့သော ကြိမ်နွယ်ကဲ့သို့ အရိုးကိုဖွဲ့သော ကိုးရာသော အကြော၊ အရသာကို ဆောင်သော ခုနစ်ထောင်သော အကြောလည်းကောင်း။
အဋ္ဌိ – သုံးရာသော အရိုးလည်းကောင်း။
အဋ္ဌိမိဉ္ဇံ – ကျက်စွာပေါင်း၍ ဝါးကျည်၌ ထည့်အပ်သော ကြိမ်ညွန့်နှင့် သဏ္ဌာန်တူသော ဖြူသော အဆင်းရှိသော ရိုးတွင်းခြင်ဆီလည်းကောင်း။
ဝက္ကံ – ရေမျိုမှ ဆက်သော အကြော၏အဆုံး နှလုံးသားကို ခြံရံ၍ တည်လျက် သရက်သီးပွတ်နှင့် သဏ္ဌာန်တူသော စဉ်းငယ်နီသော အဆင်းရှိသော အသားစိုင်နှစ်ခုဟု ဆိုအပ်သော အညှို့လည်းကောင်း။
ဟဒယံ – သားမြတ်နှစ်ခုအလယ်၊ ကိုယ်အတွင်း ရင်အချိုင့် အညှို့နှစ်ခုအကြား၌ တွဲလျား ဦးစောက်တည်သော ပညာရှိအား စဉ်းငယ်ပွင့်သော၊ ပညာမဲ့အား ငုံသော၊ အပေါ်ဖတ်ကို ခွာ၍ ပစ်အပ်သော ပဒုမ္မာကြာငုံတမျှ အပကား ပြေပြစ်သန့်ရှင်း၊ အတွင်းကား သပွတ်ခါးအူသဖွယ် အလယ်၌ ပုန်းညက်စေ့ဆန်လောက်သော တွင်း၌။
“စရိုက်နှင့်အညီ၊ နီမြန်း-ရာဂ၊ ဒေါသ-မည်းငြား၊ သားဆေးရည်-မောဟ၊ တက္က-ပဲပြုတ်ရည်၊ ဝါသည်-သဒ္ဓါ၊ ပညာ-ပြိုးပြက်၊ ဇောတမျက်သွင်၊ အရောင်ထင်သော” မနောဓာတ်, မနောဝိညာဏဓာတ်, စိတ်, စေတသိက်တို့၏ မှီရာ ဟဒယဝတ္ထုရုပ်တည်းဟူသော တလက်ဖက်မျှလောက်သော နှလုံးသွေးရှိသော နှလုံးသားလည်းကောင်း။
ယကနံ – သားမြတ်နှစ်ခုတို့၏ အလယ်၌ လက်ယာနံပါးကို မှီလျက် ကသစ်ရွက်နှင့် သဏ္ဌာန်တူသော ဖျော့တော့တော့ နီသော အဆင်းရှိသော ပညာရှိအား ငယ်သည်ဖြစ်၍ နှစ်ခု သုံးခု၊ ပညာမဲ့အား ကြီးသည်ဖြစ်၍ တစ်ခုတည်းသော အသည်းလည်းကောင်း။
ကိလောမကံ – ဖြူသောအဆင်းရှိသော အသားတရစ်ကို ရစ်သော အဝတ်ကဲ့သို့ အညှို့, နှလုံးကို ဖုံး၍ တည်သော အမြှေး၊ ကိုယ်အလုံး၌ အရေ၏ အောက်မှ တည်သော အမြှေးအားဖြင့် နှစ်ပါးသော အမြှေးလည်းကောင်း။
ပိဟကံ – နှလုံးသား၏ လက်ဝဲနံပါး၌ မှီလျက် လက်ခုနစ်သစ်ခန့်မျှ နွားလျှာဖျားသဏ္ဌာန် ညိုသော အဆင်းရှိသော ဝမ်းလျှော သရက်ရွက်ဟု ဆိုအပ်သော အသားဖျဉ်းလည်းကောင်း။
ပပ္ဖာသံ – အညှို့, နှလုံးကို ဖုံး၍ တည်လျက် မုန့်ယှက်ပြတ်သဏ္ဌာန် နီသောအဆင်းရှိသော သုံးဆယ့်နှစ်ခုသော အသားလွှာတည်းဟူသော ကလအုန်းဆောင်းထပ်ဟု ဆိုအပ်သော အဆုတ်လည်းကောင်း။
အန္တံ – သွေးပြည့်သော ကျင်း၌ အရေကို ဆုတ်၍ ထည့်အပ်သော မြွေခွေကဲ့သို့ လည်ချောင်းမှ ဝစ္စမဂ်တိုင်အောင် ကိုယ်တွင်း၌ တည်သော ယောက်ျားအား သုံးဆယ့်နှစ်တောင်၊ မိန်းမအား နှစ်ဆယ့်ရှစ်တောင်ရှိသော နှစ်ဆယ့်တစ်ပတ် ခွေ၍နေသော ဖြူသောအဆင်းရှိသော အူမလည်းကောင်း။
အန္တဂုဏံ – ခြေသုတ်ကြိုးဝန်းကို ဖွဲ့သော ကြိုးသေးကဲ့သို့ နှစ်ဆယ့်တစ်ပတ်ခွေရာ၌ အူမကို ဖွဲ့သော မှော်မြစ်အတူ ဖြူသော အူသိမ်လည်းကောင်း။
ဥဒရိယံ – အစွန်းနှစ်ဘက်၌ ကိုင်၍ ညှစ်အပ်သော စိုသော ပုဆိုး၏ အလယ်အဖုကဲ့သို့ နှစ်ဆယ့်တစ်ပတ်ခွေသော အူမ၏ အလယ်အဖုဟု ဆိုအပ်သော သုံးဆယ့်နှစ်ပါးသော ပိုးမျိုးတို့၏ နေရာ အစာသစ်အိမ်၌ တည်သော ခွေးစားကျင်း၌ ခွေးအန်ဖတ်ကဲ့သို့ မျိုအပ်သော အစာသစ်လည်းကောင်း။
ကရီသံ – ကျည်ထောက်၌ ထည့်အပ်သော မြေညက်ကဲ့သို့ အူမ၏အဆုံး အစောက်ရှစ်သစ်ခန့်မျှ ရှိသော အစာဟောင်းအိမ်၌ တည်သော အစာသစ်မှ ကျက်၍ ကျသော အစာဟောင်းတည်းဟူသော ကျင်ကြီးလည်းကောင်း။
မတ္ထလုင်္ဂံ – ဗူးအုံ၌ ထည့်အပ်သော မုန့်ညက်စိုင်သဏ္ဌာန် ခေါင်းခွံတွင်း၌ ချုပ်ကြောင်းလေးခုကို မှီ၍ တည်သော မုန့်ညက်စိုင်အတူ ဖြူသော ဦးနှောက်လည်းကောင်း။
ပိတ္တံ – ရေပြည့်သော သပွတ်ခါးသီးသဏ္ဌာန် နှလုံးအဆုတ်တို့၏ အလယ် အသည်းကို မှီ၍ တည်သော နောက်ကျုသော သစ်မည်စည်ဆီနှင့်တူသော အအိမ်ဖြင့် ဖွဲ့အပ်သော ဗဒ္ဓသည်းခြေ, ဆံ, အမွေး, ခြေသည်းလက်သည်း, သွားတို့၏ အသားမှ လွတ်ရာ အရပ်ခြောက်ထပ် ကြမ်းတမ်းသော အရာကို ထားလျက် မုန့်ယှက်၌ ဆီကဲ့သို့ တစ်ကိုယ်လုံး နှံ့၍ တည်သော ညှိုးနွမ်းသော ပန်းအဆင်းရှိသော အအိမ်ဖြင့် မဖွဲ့အပ်သော အဗဒ္ဓသည်းခြေအားဖြင့် နှစ်ပါးသော သည်းခြေလည်းကောင်း။
သေမှံ – မစင်တွင်းကို ပိတ်သော ပျဉ်ကြီး တန်စီးတွင်းအထက် မြှေးယှက်သော အမြှုပ်လွှာအသွင် ရေအပြင်ကို လွှမ်းသော ရေညှိပမာ အစာသစ်ကို ပိတ်လျက် အူမ၌တည်သော ဖြူသော အဆင်းရှိသော တကွမ်းစားမျှလောက်သော သလိပ်လည်းကောင်း။
ပုဗ္ဗော – အစေးရှိသော သစ်ပင်၏ ဓားခုတ်ရာ စသည်၌ စုဝေးသော အစေးကဲ့သို့ အမာပေါက်ရာ, ခလုတ်ထိရာ, ဆူးငြိရာ, မီးလျှံသင့်ရာ စသည်တို့၌ သွေးပုပ် စုဝေး၍ ဖြစ်သော ဖျော့တော့သော အဆင်းရှိသော ပြည်လည်းကောင်း။
လောဟိတံ – ကြည်လင်သော ချိပ်ရည်အဆင်းကဲ့သို့ ကိုယ်လုံးအနှံ့ အကြောကို လျှောက်၍ ရွေ့လျားသော တစ်ပြည်သားမျှလောက်သော ရွေ့လျားသော သွေး၊ ပျစ်ချွဲသော ချိတ်ရည်အဆင်းကဲ့သို့ အသည်းတည်ရာ၏ အောက်အဖို့ကို ပြည့်စေ၍ နှလုံး, အညှို့, အဆုတ်အထက် တစက်စက် ယိုစီးလျက် နှလုံး, အညှို့, အဆုတ်တို့ကို စွတ်စေ၍ တည်သော တကွမ်းစားမျှလောက်သော မရွေ့လျားသော သွေးအားဖြင့် နှစ်ပါးသော သွေးလည်းကောင်း။
သေဒေါ – ရေမှ နုတ်အပ်သော ကြာရိုးမှ ယိုစီးသော ရေကဲ့သို့ ကိုယ်စိတ်ပူပန်သောအခါ အမွေးတွင်းတို့မှ ယိုစီးသော ဆီကြည်အဆင်းရှိသော အာပေါဓာတ်တည်းဟူသော ချွေးလည်းကောင်း။
မေဒေါ – ဆူသသူအား တစ်ကိုယ်လုံး၊ ကြုံသသူအား မြင်းခေါင်းသား စသည်၌ တည်သော နနွင်းဆိုးသော ပုဆိုးကဲ့သို့ ဝါသော အဆင်းရှိသော အဆီခဲလည်းကောင်း။
အဿု – ငိုကြွေးမြည်တမ်း ရယ်ပန်းကြီးသောအခါ မလျောက်ပတ်သော ဥတုအာဟာရမျိုး၊ မီးခိုး မြေမှုန့်ထိပါးသောအခါ စသည်တို့၌ မျက်စိမှ ယိုစီးသော ဆီကြည်အဆင်းရှိသော အာပေါဓာတ်တည်းဟူသော မျက်ရည်လည်းကောင်း။
ဝသာ – ထမင်းချိုး၌ သွန်းလောင်းသော ဆီကဲ့သို့ မီးပူသောအခါ စသည်တို့၌ များသောအားဖြင့် လက်ဖမိုး, လက်ဖဝါး, ခြေဖမိုး, ခြေဖဝါး, နှုတ်သီးဖျား, နဖူးပြင်, ပခုံးစွန်း၌ တည်သော အုန်းဆီအဆင်းနှင့်တူသော ဆီကြည်လည်းကောင်း။
ခေဠော – ချဉ်သီးစသည်ကို မြင်သောအခါ လက်ယက်တွင်းမှ ထွက်သော လက်ယက်ရေကဲ့သို့ ပါးစောင်နှစ်ဘက်မှ သက်၍ လျှာ၌ တည်သော လျှာဖျား၌ ကျဲသော၊ လျှာရင်း၌ ချွဲသော၊ အမြှုပ်နှင့်ရောသော အာပေါဓာတ်တည်းဟူသော တံတွေးလည်းကောင်း။
သိင်္ဃာဏိကာ – ငိုကြွေးမြည်တမ်းခြင်း၊ မလျောက်ပတ်သော ဥတု အာဟာရ၏ အစွမ်းဖြင့် ဓာတ်ချောက်ချားခြင်းကြောင့်ဖြစ်သော နုသောထန်းသီးဆန်နှင့်တူသော ဦးနှောက်မှ ယိုစီးသော အာပေါဓာတ်တည်းဟူသော နှပ်လည်းကောင်း။
လသိကာ – ဝင်ရိုးကို နယ်ဆီသုတ်သကဲ့သို့ တစ်ရာ့ရှစ်ဆယ်သော အရိုးဆက်တို့၏ အကြားဝယ် နယ်ဆီကိစ္စကို ပြီးစေ၍ တည်သော မဟာလှေကားစေးနှင့်တူသော ပျစ်ချွဲသော အစေးလည်းကောင်း။
မုတ္တံ – တန်းတွင်း၌ မှောက်ခုံပစ်အပ်သော အဝကျဉ်းသော အိုးတွင်း၌ ဝင်သော တန်စီးရေကဲ့သို့ စည်ပေါင်းတွင်း၌တည်သော ပဲကြီးပြာရည်အဆင်းရှိသော ကျင်ငယ်လည်းကောင်း။
ဤသုံးဆယ့်နှစ်ပါးသော အခြင်းအရာ အစုံတို့သည် – (က) ဝဏ္ဏတောပိ – အဆင်းအားဖြင့်လည်းကောင်း။
(ခ) သဏ္ဌာနတောပိ – လုံးလုံးလျောင်းလျောင်း ပေါင်း၍ တည်ဟန် သဏ္ဌာန်အားဖြင့်လည်းကောင်း။
(ဂ) ဂန္ဓတောပိ – ညှီနံညှော်လောင်း မကောင်းသော ရနံ့အားဖြင့်လည်းကောင်း။
(ဃ) အာသယတောပိ – ဖြစ်ရာအကြောင်းအားဖြင့်လည်းကောင်း။
(င) ဩကာသတောပိ – တည်ရာအရပ်အားဖြင့်လည်းကောင်း။
(စ) အသုစိဘာဝေန – မစင်ကြယ်သည်၏အဖြစ်ဖြင့်။
(ဆ) ဇေဂုစ္ဆိဘာဝေန – စက်ဆုတ်ဖွယ်၏အဖြစ်ဖြင့်။
(ဇ) ပဋိကူလဘာဝေန – ရွံရှာဖွယ်၏အဖြစ်ဖြင့်။
(ဈ) ဒုဂ္ဂန္ဓဘာဝေန – ညှီနံညှော်လောင်း မကောင်းသော ရနံ့၏အဖြစ်ဖြင့်။
(ည) အသုဘဘာဝေန – မတင့်တယ်သည်၏အဖြစ်ဖြင့် ထင်ကုန်လျက် ရှိကုန်၏။
ဤသို့ ဆင်ခြင်၏။
(ဋ) ဣတိ-ဤသို့ မိမိသန္တာန်၌လည်း ဆံ, အမွေးစသော အပေါင်းအစု၌ ဆံ, အမွေး စသော အပေါင်းအစုကို အဖန်တလဲလဲ ရှုသည်ဖြစ်၍ နေ၏။
ဒစ်ဂျစ်တယ် ဈေးကွက်ဖော်ဆောင်ခြင်း သို့မဟုတ် ဒစ်ဂျစ်တယ်မားကတ်တင်း ( ဆိုသည်မှာ ဈေးကွက်ဖော်ဆောင်ခြင်း နည်းလမ်းများကို အင်တာနက်ပေါ်တွင် ဒစ်ဂျစ်တယ်နည်းပညာများအသုံးပြုပြီး ပြုလုပ်ခြင်းဖြစ်သည်။
ဒစ်ဂျစ်တယ်နည်းပညာများတွင် မိုဘိုင်းဖုန်းများ၊ ပြသခြင်းကြော်ငြာများ နှင့် ဒစ်ဂျစ်တယ်နည်းလမ်းဖြင့် ကြားခံအသုံးပြုခြင်းများပါဝင်သည်။
ဒစ်ဂျစ်တယ်ဈေးကွက်ဖော်ဆောင်ခြင်း ပြုလုပ်ရာတွင် အင်တာနက်ဖြင့် ဈေးကွက်ဖော်ဆောင်ခြင်းအပါအဝင် အင်တာနက်မလိုအပ်သည့် ဒစ်ဂျစ်တယ်လမ်းကြောင်းများကိုပါ အသုံးပြုကြသည်။
ဒစ်ဂျစ်တယ်မားကတ်တင်း သည့် ၁၉၉၀ ပြည့်နှစ်များစတင်၍ နိုင်ငံတကာတွင် စတင်အသက်ဝင်လာပြီး စီးပွားရေးလုပ်ငန်းများ ဖွံဖြိုးတိုးတက်မှုတွင် အခန်းဂဏ္ဍတစ်ရပ်အနေဖြင့်ပါဝင်ခဲ့သည်။
၂၀၀၀ ပြည့်နှစ်ကာလတွင် ဒစ်ဂျစ်နယ်နည်းပညာများ တဟုန်ထိုးဖွံဖြိုးလာပြီး ဈေးကွက်ဖော်ဆောင်ရေးနည်းများတွင် ဒစ်ဂျစ်တယ်ဖြင့် ဈေးကွက်ဖော်ဆောင်ခြင်း ကြော်ငြာပြသခြင်းများသည် နေရာအပြည့်ယူလာပြီး အများပြည်သူသို့ ဈေးကွက်ချဲ့ထွင်ရာတွင် အတူတွဲဖက်အသုံးပြုနိုင်သည့် နည်းလမ်းတစ်ခုအဖြစ် အရေးပါလာခဲ့သည်။
ဒစ်ဂျစ်တယ်မားကတ်တင်း ကြောင့် စီးပွားရေးလုပ်ငန်းများ၏ ပျံနှံခြင်းနှင့်ထိရောက်ခြင်းများသည် အခြားသောဈေးကွက်ဖော်ဆောင်ရေးနည်းလမ်းများထက်ပိုမိုထိရောက်လာခဲ့သည်။
ဒစ်ဂျစ်တယ်မားကတ်တင်းတွင် သတင်းအချက်အလက်ရှာဖွေနိုင်ရန်ပြုလုပ်ခြင်း (search engine optimization (SEO))၊ သတင်းအချက်အလက် ရှာဖွေနိုင်ခြင်းပတ်သက်၍ ဈေးကွက်ရှာဖွေခြင်း [search engine marketing (SEM)], ကြော်ငြာစာရေးသား၍ ဈေးကွက်ဖော်ဆောင်ခြင်း၊ နာမည်ကျော်ကြားသည့်ပုဂ္ဂိုလ်များအသုံးပြု၍ ဈေးကွက်ဖော်ဆောင်ခြင်း၊ အကြောင်းအရာများ အလိုလျောက်ဖြေကြားပေးခြင်း၊ စည်းရုံးလှုံဆော် ဈေးကွက်ဖော်ဆောင်ခြင်း ၊သတင်းအချက်အလက်ခြေပြု ဈေးကွက်ဖော်ဆောင်ခြင်း၊ အီလက်ထရောနစ် ကူးသန်းရောင်းဝယ်ရေး၊ လူမှုကွန်ယက်အခြေပြု ဈေးကွက်ဖော်ဆောင်ခြင်း၊ လူမှုကွန်ယက်အခြေပြု သိသာထင်ရှားအောင်ပြုခြင်း ၊ အီးမေးလ်မှတဆင့် ဈေးကွက်ဖော်ဆောင်ခြင်းDigital Marketing ဆိုတာ ဘာလဲ? Published by Nan Oo Marketing, June 29 2024နှင့် ပြသမှုကြော်ငြာခြင်းများနှင့် အခြားသော ဆက်စပ်နည်းပညာများ ပါဝင်သည်။
How To Embrace The Five Steps Of Data-Driven Marketing Published by Forbes, October 17, 2013; accessed 17 January, 2017 ဒစ်ဂျစ်တယ်မားကတ်တင်းတွင် အထက်ပါအချက်အလက်များသာမက အခြားသော အင်တာနက်အသုံးပြုခြင်းများသာမက မိုဘိုင်းဖုန်းများတွင် မာတီမီဒီယာမက်ဆေ့များ၊ ကြော်ငြာမက်ဆေ့များ ပြုလုပ်ခြင်းနှင့် အခြားခြားသော ဒစ်ဂျစ်တယ်နည်းပညာများအားအသုံးပြု၍ ဈေးကွက်ဖော်ဆောင်ခြင်းများကို ဒစ်ဂျစ်တယ်မားကတ်တင်း ပြုလုပ်သည်ဟုသတ်မှတ်နိုင်သည်။
ဗမာပြည်မှ ပေးစာစာအုပ်သည် ဒေါ်အောင်ဆန်းစုကြည်ရေးသားခဲ့သော ဆောင်းပါးများကို စုစည်းထားသော စာအုပ်ဖြစ်ပြီး ၁၉၉၁ ခုနှစ်တွင် အင်္ဂလိပ်ဘာသာ၊ ဂျပန်ဘာသာတို့ဖြင့် ထုတ်ဝေခဲ့သည်။
Morrow, Sagan Book Review: “Letters from Burma” by Aung San Suu Kyi May 27, 2010 Retrieved September 10, 2015 ကိုးကား Category:စာအုပ်များ Category:အောင်ဆန်းစုကြည်။
40px|link=ယာရိုစလဗာလ်မြို့ 40px|link=Pereslavl-Zalesskiy40px|link=Vladimir, Russia|Vladimir 40px|link=Rostov 40px|link=Suzdal 40px|link=Sergiyev Posad 40px|link=Ivanovo 40px|link=Kostroma ရွှေရောင်အဝိုင်း () ဆိုသည်မှာ ရုရှားနိုင်ငံ၏ မြို့တော် မော်စကိုမြို့၏ အရှေ့မြောက်ဘက်ရှိ ရှေးဟောင်းမြို့များကို ပြည်တွင်း၊ ပြည်ပ ခရီးသွားများ တဆက်တည်း သွားရောက်လည်ပတ်နိုင်စေရန် ရည်ရွယ်၍ထားသော ရှေးဟောင်းမြို့များကို ခရီးစဉ်တစ်ခုအဖြစ် ဆွဲထားသော အဝိုင်းဖြစ်သည်။
ဇာလျဲ့စကီးဟု ယခင်က ခေါ်ခဲ့သော ဒေသများကို ပေါင်းစပ်ထားခြင်းလည်း ဖြစ်သည်။
ထိုရှေးဟောင်းမြို့များသည် ရုရှားအော့သိုဒေါ့ ဘုရားကျောင်းတော် တည်ထောင်သောနေရာတွင် အရေးပါသော အခန်းကဏ္ဍမှ ပါဝင်ခဲ့ပြီး ရုရှားနိုင်ငံ သမိုင်းအတွက် အရေးပါသော အဖြစ်အပျက်များနှင့် အရေးကြီးသော အကြောင်းအရာများကို ထိန်းသိမ်းစောင့်ရှောက်ထားသော နေရာများလည်း ဖြစ်ကြသည်။
ထိုမြို့များတွင် ကရင်မလင်၊ ဘုန်းတော်ကြီးကျောင်းများ၊ ဘုရားရှိခိုးကျောင်းများနှင့် ဘုရားကျောင်းများ အပါအဝင် ၁၂ ရာစုမှ ၁၈ ရာစုအထိ ရုရှားလူမျိုးတို့၏ တုနှိုင်းဖွယ်ရာ ဗိသုကာလက်ရာများ တည်ရှိရာ နေရာများလည်း ဖြစ်ကြသည်။
ထိုမြို့များသည် ရုရှားနိုင်ငံ၏ ကြည့်ရှုချင်စရာ ပန်းချီကားချပ်သဖွယ်ရှုမျော်ခင်းများနှင့် ရုရှားတို့၏ နာမည်ကြီးလှသော ကြက်သွန်ဥသဏ္ဌာန် အမိုးခုံးများကိုလည်း ထင်ထင်ရှားရှား တွေ့မြင်နိုင်သော နေရာများလည်း ဖြစ်ကြသည်။
ပါဝင်သော မြို့များ ၁၇ ရာစု ရုရှားအနုပညာလက်ရာ ဥပမာတစ်ခုဖြစ်သော ကာစတျာမာရှိ ရှင်သန်ထမြောက်ခြင်း ဘုရားကျောင်း (၁၆၅၂) (ရောင်စုံဓာတ်ပုံ၊ :en:Sergei Mikhailovich Prokudin-Gorskii, 1910, ကွန်ဂရက်စ် စာကြည့်တိုက်) ယာရိုစလဗာလ်၊ ကာစတျာမာ၊ အီဗန်နိုဗာ၊ ဆူဇဒါး၊ ဗလာဒီမီယာ၊ ဆီဂီးယဲ့ဗ် ပါဆဒ်၊ ပီရီစလဗာလ်-ဇာလျဲ့စကီး၊ ရပ်စတော့ဗ် ဗျယ်လီကီး စသော အဓိကမြို့ ရှစ်မြို့မှလွဲ၍ မည်သည့်မြို့များသည် ဤရွှေရောင်အဝိုင်းအတွင်း ပါဝင်သည်ကို တရားဝင် သတ်မှတ်ထားခြင်းမရှိပေ။
အီဗန်နိုဗာ၊ ဗလာဒီမီယာနှင့် ယာရိုစလဗာလ်နယ်များရှိ အခြားသော ရှေးဟောင်းမြို့များ ဖြစ်ကြသော ပါလျဲ့ချ်၊ ပလျှို့စ်၊ ရှုရာ (အီဗန်နိုဗာ ဒေသကြီး)၊ ဂေါ်ရာဟာဗျဲ့စ်၊ ဂူ-ဟရုစတာလ်နီး၊ ယူရ်ယဲ့ဗ်-ပိုးလ်စကီး၊ မူရွန် (ဗလာဒီမီယာ ဒေသကြီး)၊ ရီးဘင်စ်က်၊ တူတာယဲ့ဗ်၊ အူဂလိချ် (ယာရိုစလဗာလ် ဒေသကြီး) တို့သည် ၎င်းမြို့များလည်း ရွှေရောင်အဝိုင်းအတွင်းပါဝင်သည်ဟု ၎င်းတို့ကိုယ်တိုင် ယူဆကြသည်။
ဆဲဂီးယဲ့ဗ် ပါဆဒ်ဟာ မော်စကို ဒေသကြီးအတွင်းရှိ ရွှေရောင်အဝိုင်းအတွင်းပါရှိသော မြို့တစ်မြို့ဖြစ်သည်။
ဆဲဂီးယဲ့ဗ် ပါဆဒ်တွင် ယူနက်စကိုမှ ထိန်းသိမ်းကာကွယ်ထားသော Troitse-Sergieva Lavra ဘုရားကျောင်းတည်ရှိပြီး ထိုဘုရားကျောင်းကို သူတော်စင် ဘုန်းတော်ကြီး ဆဲဂီယပ်စ် ရာဒိုညဲ့ရှ်စကီးမှ ၁၄ ရာစုတွင် တည်ထောင်ခဲ့သည်။
ဒီ လာဗရာဟာ ယခုအခါ ရုရှားလူမျိုးတို့၏ အရေးအကြီးဆုံးသော ဘာသာရေးနယ်မြေများထဲမှ တစ်ခုဖြစ်ခဲ့ပြီး စိန့်ဆဲဂီးယပ်စ်သည်လည်း ရိုသေလေးမြတ်ဖွယ် ရုရှားလူမျိုး သူတော်စင်ဘုန်းတော်ကြီးတစ်ဦး ဖြစ်လာခဲ့သည်။
ပီရီစလဗာလ်-ဇာလျဲ့စကီးသည် ရုရှားသူရဲကောင်း၊ မင်းသား၊ သူတော်စင်အဖြစ် ထင်ရှားကျော်ကြားသော အလက်ဇန်းဒါး ညဲ့ဗ်စကီး၏ မွေးရပ်မြေ ဖြစ်ခဲ့ခြင်းကြောင့် လူသိများထင်ရှားလာခဲ့သည်။
ထို့ပြင် ထိုဒေသတွင် ဂုဏ်တင့်၍ ဝံ့ကြွားဖွယ်ရာ ၁၂ ရာစုမှ ဘုရားရှိခိုးကျောင်းများနှင့် ဘုန်းတော်ကြီးကျောင်း ၆ ကျောင်းတည်ရှိရာ ၄ ကျောင်းမှာ ယခုအချိန်ထိ ဘုန်းတော်ကြီးများနှင့် စည်ကားလျက်ရှိသည်။
ရပ်စတော့ဗ် ဗျယ်လီကီးသည် ကြီးမြတ်သော ရက်စတော့ဗ်မြို့ဟု အဓိပ္ပာယ်ရပြီးထိုသို့ ခေါ်ဆိုရခြင်းမှာ အခြားသော အမည်တူမြို့တစ်မြို့ဖြစ်သော ဒွန်းမြစ်ပေါ်မှ ရပ်စတော့ဗ်မြို့နှင့် ကွဲပြားစေလို၍လည်းဖြစ်သည်။
ထိုမြို့သည် ရုရှားနိုင်ငံရှိ မြို့များထဲတွင် သက်တမ်းရှည်ကြာဆုံးသော မြို့တစ်မြို့ဖြစ်ခဲ့ပြီး ပထမဆုံးရည်ညွှန်းသော သမိုင်းအထောက်အထားမှာ ၈၆၂ ခုနှစ်တွင်ဖြစ်သည်။
ထိုမြို့၏ စိတ်နှလုံးတွင် စွဲမြဲစေသော မြင်ကွင်းမှာ ညဲရိုကန်နံဘေးတွင် တည်ရှိနေသော အဖြူရောက်ကျောက်တုံးများဖြင့် တည်ဆောက်ထားသည့် ကရင်မလင်ပင် ဖြစ်ပြီး ယခုအခါ ထိုကရင်မလင်အား ပြတိုက်အဖြစ် ထိန်းသိမ်းရေး ဆောင်ရွက်ထားရှိသည်။
မြို့ထဲတွင် ဘုန်းတော်ကြီးကျောင်းနှင့် ပြတိုက် သုံးခုရှိပြီး ၎င်းတို့သည် မြို့အား နာမည်ကျော်ကြားစေခဲ့သော ကြွေထည်ဆေးခြယ်သော အနုပညာအား ပြသရန် ရည်ရွယ်ခဲ့သည်။
ယာရိုစလဗာလ်မြို့သည် တရားဝင်သတ်မှတ်ထားခြင်းမရှိသော်လည်း ရွှေရောင်အဝိုင်း၏ မြို့တော်အဖြစ် ဆိုကြသည်။
ထို့ပြင် ယာရိုစလဗာလ်မြို့သည် ယူနက်စကို ကမ္ဘာ့အမွအနှစ်နေရာလည်း ဖြစ်သည်။
ထိုမြို့အား ၁၀၁၀ ခုနှစ်တွင် ဉာဏ်ကြီးရှင် ယာရိုစလဗ်မင်းသား တည်ထောင်သည်ဟု ယုံကြည်ကြပြီး သူ၏အမည်အား မြို့အမည်အဖြစ် ဂုဏ်ပြုမှည့်ခေါ်ကြသည်။
မြို့၏ အဓိက ရှုချင်စဖွယ်မြင်ကွင်းမှာ စပါဆာ-ပရီအာဘရာရှန်းစကီး ဘုန်းတော်ကြီးကျောင်းဖြစ်ပြီး ယခုအခါ ပြတိုက်အဖြစ်ပြုရာထားရာ ထိုဘုန်းတော်ကြီးကျောင်းအတွင်းတွင် ကျော်ကြားလှသော St Elijah the Prophet’s Church နှင့် John the Baptist’s Church တည်ရှိသည်။
ဘုရားကျောင်းနှစ်ခုလုံးကို လှပလှသော နံရံဆေးရေးပန်းချီကားများဖြင့် အလှဆင်ထားသည်။
ယာရိုစလဗာလ်မြို့ကို မောစကိုမှ အထူးအမြန်ရထားဖြင့် လေးနာရီလောက်အတွင်း သွားရောက်နိုင်သည်။
ကာစတျာမာသည် မော်စကိုမြို့ကဲ့သို့ပင် ကာစတျာမာမြို့အား မင်းသားကြီး ယူရီ ဒါဂါရုကီးမှ ၁၂ ရာစုတွင် တည်ထောင်ခဲ့သည်ဟု ယုံကြည်ကြသည်။
မြို့သည် အီပါကျဲဗ်စကီး ဘုန်းတော်ကြီးကျောင်း ရှိနေခြင်းကြောင့် နာမည်ကြီးခဲ့ခြင်းဖြစ်ပြီး အဆိုပါဘုန်းတော်ကြီးကျောင်းသည် ရိုမန်နော့ဗ်မင်းဆက်နှင့်ဆက်နွယ်နေပြီး ပထမဆုံး ရိုမန်နော့ဗ်ဇာဘုရင်ဖြစ်သူ မိုက်ကယ် ဖရိုဒြာဘီချ်အား ထိုဘုန်းတော်ကြီးကျောင်းမှာပင် ရုရှားနိုင်ငံ၏ ဇာဘုရင်အဖြစ် ကြေညာခဲ့သည်။
ကာစတျာမာသည် ရွှေရောင်အဝိုင်းအတွင်းရှိ မော်စကိုမြို့နှင့် အဝေးဆုံးတွင် တည်ရှိနေသာ မြို့ဖြစ်ပြီး မြို့တော်မှ ညရထားဖြင့် သွားရောက်နိုင်သည်။
အီဗန်နိုဗာသည် ရွှေရောင်အဝိုင်းအတွင်းပါဝင်သော မြို့များထဲမှ မြို့သက်တမ်းအငယ်ဆုံးနှင့် စက်မှုလုပ်ငန်းများ အများဆုံးတည်ရှိနေသော မြို့တစ်မြို့ဖြစ်သည်။
ဤမြို့သည် ၁၈၇၁ ခုနှစ်တွင် ရွာနှစ်ရွာအား ပေါင်းပြီးနောက် မြို့သစ်တည်ခဲ့သဖြင့် ယခင်က ဤမြို့အား Иваново-Вознесенск ဟု လူသိများသည်။
အထည်အလိပ်လုပ်ငန်းများ ဖွံဖြိုးစည်ပင်လာခြင်းဖြင့် မြို့၏ ဖွံ့ဖြိုးမှုသည် ဒွန်တွဲလျက်ရှိပြီး ဤမြို့အားလည်း Bride City နှင့် ရုရှား မန်ချက်စတာမြို့ဟု ကျော်ကြားလာစေခဲ့သည်။
ဂူ-ဟရုစတာလ်နီး ဆူဇဒါးတွင် ရှေးဟောင်းအဆောက်အအုံများစွာရှိရာ စက်မှုလုပ်ငန်းများ လျော့ပါးလာခြင်းနှင့် မူလအခြေအနေကို ထိန်းသိမ်းနိုင်ခဲ့ခြင်းကြောင့် ဆူဇဒါးကို ဖွင့်ထားသော ပြတိုက်ဟူ၍လည်း တခါတရံခေါ်ဆိုကြသည်။
ရှုချင့်စဖွယ်များစွာရှိရကား ထိုသည်တို့ကို ဗလာဒီမီယာနှင့် ဆူဇဒါး၏ အဖြူရောင်ကျောက်တုံးအထိမ်းအမှတ်များအဖြစ် ယူနက်စကိုမှ ကာကွယ်ပေးထားသည်။
အထူးလေ့လာဖွယ်အထဲတွင် ယခုအခါ ပြတိုက်အဖြစ် ဖွင့်လှစ်ထားသော စပါဆာ-ယဲ့ဖ်ဖီးမီးယဲဗ် ဘုန်းတော်ကြီးကျောင်းနှင့် ကရင်မလင်တို့ ပါဝင်သည်။
ထပ်မံ၍လည်း ဤမြို့တွင် အခြားသော ဘုန်းတော်ကြီးကျောင်း လေးခုလည်း ရှိသေးသည်။
ဗလာဒီမီယာသည် အလယ်ခေတ် ရုရှားတို့၏ မြို့တော်ဖြစ်ခဲ့ပြီး သမိုင်းအရ အရေးပါသော မြို့တစ်မြို့လည်း ဖြစ်သည်။
မြို့နီးချင်းဖြစ်သော ဆူဇဒါးမြို့ထက် အတော်အသင့် စက်မှုလုပ်ငန်းများ များပြားခဲ့သော်လည်း မြို့တွင်ရှိသော ရွှေတံခါး (Golden Gates)၊ စိန့်ဒမီထရီးရပ် ဘုရားရှိခိုးကျောင်း(St Demetrius’Cathedral) နှင့် Dormition Cathedral တို့သည် ယူနက်စကိုမှ ကာကွယ်ပေးထားသော ရှေးဟောင်းရုရှားဗိသုကာလက်ရာ၏ အကောင်းမွန်ဆုံးသော မူလလက်ရာများ ဖြစ်ကြသည်။
ရီးဘင်စ်က် အူဂလိချ် မီးရှကင် အလက်ဇန်ဒရော့ဗ် ထိုမြို့များထဲမှ အများစုကို M8 အဝေးပြေးလမ်းမကြီး၏ လမ်းတလျှောက်တွင် တွေ့နိုင်ပြီး မော်စကိုမြို့ရှိ ယာရိုစလဗ်စကီး ဘူတာရုံ မှတဆင့်လည်း သွားရောက်နိုင်သည်။
ပြင်ပလင့်များ ရုရှားနိုင်ငံ ရွှေရောင်အဝိုင်းသို့ လည်ပတ်ပုံလမ်းညွှန်: ယေဘုယျ၊ ကြ၊ နေ့ခရီး၊ လမ်းညွှန်၊ ခရီးသွားမြေပုံ (English) ရုရှားနိုင်ငံ ရွှေရောင်အဝိုင်း: ဓာတ်ပုံ၊ ခရီးသွားလမ်းညွှန်၊ မြေပုံ (Russian) ရွှေရောင်အဝိုင်းခရီးစဉ် ယေဘုယျဖော်ပြချက် Jeffrey Tayler, Escape to Old Russia: The Golden Ring, northeast of Moscow, offers a respite from the capital and an immersion in the past, The Atlantic, October 2006. ရုရှားနိုင်ငံ ရွှေရောင်အဝိုင်း (အင်္ဂလိပ်နှင့် ရုရှားဘာသာဖြင့်) ရွှေရာင်အဝိုင်းသို့ ခရီးသွားခြင်း Golden ring of Russia: afisha (Russian) Category:ရုရှားနိုင်ငံ။
ကွမ်းဟူသော အမည်သည် အောက်ပါတို့အနက်မှ တစ်ခုခုဖြစ်နိုင်သည်။
ကွမ်းယာ - အပျင်းပြေစားသောအရာ ကွမ်းရွက်ပင် - အပင် (ကွမ်းယာယာရန်အတွက် အဓိကကျသော ပစ္စည်း)။
Harley Quinn ဟာလီ ကွင်း(န်) သည် DC Comics မှ ထုတ်ဝေသော အမေရိကန် စိတ်ကူးယဉ် ကာတွန်း ဇာတ်ကောင်တစ်ဦး ဖြစ်သည်။
ရူးကြောင်ကြောင် လူဆိုး စရိုက်နှင့် မိန်းမ တစ်ဦး ဖြစ်သည်။
Harley Quinn သည် လူဆိုး မဖြစ်မီက Dr. Harleen Frances Quinzel, M.D. အမည်ရှိ စိတ်ပညာဆရာဝန်မလေး တစ်ယောက်ဖြစ်သည်။
Arkham တွင် Joker ဆေးရုံတက်နေစဉ်၌ တွေ့ဆုံကြုံကြိုက်သွားပြီး Joker ၏ ဖြားယောင်းမှုကြောင့် စိတ်ပညာဆရာဝန် အဖြစ်မှ စိတ္တဇဆန်ဆန် လူဆိုး ဖြစ်လာခဲ့လေသည်။
Harley သည်လည်း Joker ၏ ချစ်သူအဖြစ်ဖြင့် နာမည်ကြီးကာ လူအများမှ ကြောက်ရွံ့ကြသည်။
လုပ်ဆောင်နိုင်စွမ်းရည်များ Harley ဟာ အဆိပ်ပြီးသူ တစ်ယောက်ဖြစ်သည်။
Harley အဆိပ်မိပြီး သေမလိုဖြစ်ရာတွင် Poison Ivy မှ သူမကိုကယ်တင်ခဲ့သောကြောင့် ဖြစ်သည်။
အဆိပ်လူးမြှားတွေ အဆိပ်ငွေ့တွေနဲ့ Harley ကို သွားတိုက်ခိုက်၍မရနိုင်ပါ။
ထို့အပြင် Harley သည် Olympic ကျွမ်းဘားကစားသမားတစ်ယောက်ထက်ပင် ကျွမ်းဘားတို့ အမြင့်ခုန်တို့ ကျွမ်းကျင်သည်။
အန္တရာယ်များလွန်းသော အမြင့်တွေအား Harley ကသည် အလွယ်တကူ ခုန်တက် ခုန်ချလို့ရသည်။
ထိုစွမ်းရည်များကြောင့် ရန်သူသည် သူမလက်က ပြေးထွက်ဖို့မလွယ်နိုင်ပါ။
သူမနှင့် စကားပြောဆိုခြင်းတွေ ဉာဏ်ပညာယှဉ်ခြင်း ပြုလုပ်လာသော ရန်သူများ (လင်းနို့လူသားအပါအဝင်) ဒုက္ခရောက်သွားကြသည်။
Aman Waller (Suicide Squad Team Leader) ကပင် တစ်ခါတစ်လေမှာ Harley ကို Genius ဟုတင်စားတတ်သည်။
လက်နက်ကြီး လက်နက်ငယ်တွေသာမက Batman ၏ လက်နက်တွေကိုပါ ကျွမ်းကျင်ပိုင်နိုင်စွာ အသုံးချနိုင်သူတစ်ယောက်ဖြစ်သည်။
အဆိပ်တွေကိုလဲ ကျွမ်းကျင်စွာ အသုံးပြုနိုင်သည်။
Harley ဟာ ရန်သူနဲ့ ရင်ဆိုင် တိုက်ခိုက်ဖို့အတွက်လဲ လုံလောက်တဲ့ ခွန်အားနဲ့ လျင်မြန်ဖျတ်လတ်မှူတွေ ပိုင်ဆိုင်ထားသော အမျိုးသမီး လူကြမ်းတစ်ဦးဖြစ်သည်။
Deadshot (နာမည်ရင်း Floyd Lawton) သည် DC Comics မှထုတ်ဝေသော အမေရိကန် ကာတွန်း စိတ်ကူးယဉ်ဇာတ်ကောင် တစ်ယောက်ဖြစ်ကာ လင်းနို့လူသားရဲ၏ ရန်သူအဖြစ် လူသိများသူ ဖြစ်သည်။
သူ၏ အဓိကဇာတ်ဆောင်စရိုက်မှာ လူဆိုး လူကြမ်းတစ်ဦး ဖြစ်ပြီး နောက်ပိုင်းတွင် စူပါလူစွမ်းကောင်း ဆန့်ကျင်သူဇာတ်ရုပ်အဖြစ် ပေါ်ထွက်လာခဲ့သည်။
Deadshot ကို လင်းနို့လူသား အတွဲ ၅၉( ဇွန်/ဇူလိုင် ၁၉၅၀) တွင် စတင်ပါဝင်ခဲ့ကာ Bob Kane, David Vern Reed နှင့် Lew Schwartz တို့က ဖန်တီးခဲ့သည်။
ကမ္ဘာပေါ်တွင် ကြောက်စရာအကောင်းဆုံး မျက်နှာဖုံးလူသားတစ်ယောက်အဖြစ် ဖန်တီးထားဖြစ်သည်။
နောက်ပိုင်းတွင် Deadshot သည် Suicide Squad နှင့် Secret Six တို့ရဲ့ အဓိကအရေးပါသော အဖွဲ့ဝင်တစ်ယောက်ဖြစ်လာခဲ့သည်။
IGN ကသတ်မှတ်သော the Top 100 Comic Book Villains of All Time တွင် Deadshot သည် နံပါတ် ၄၃ နေရာတွင် ရှိသည်။
Suicide Squad ဇာတ်ကားတွင် Deadshot အဖြစ် မင်းသားကြီး Will Smith က သရုပ်ဆောင်ထားသည်။
စိတ်ကူးယဉ် ဇာတ်ကောင် အတ္ထုပ္ပတ္တိ DC ကဖန်တီးထားသော လောကထဲတွင် Deadshot သည် ကြေးစားလူသတ်သမားတစ်ယောက် ဖြစ်သည်။
သူ့ကို "never miss" ဟု တင်စားကြသည်။
သူ၏ အဓိကစွမ်းရည်တစ်ခုမှာ လက်နက်အမျိုးအစားအစုံကို ကျွမ်းကျင်စွာ အသုံးပြုတတ်ခြင်း ဖြစ်သော်လည်း သူ့လက်ကောက်ဝတ်တွင် တပ်ဆင်ထားသော အသံတိတ် လက်နက်ကိုသာ အများဆုံး အသုံးပြုသည်။
သူ့ကို Gotham City တွင် အတိုက်အခိုက် ကျွမ်းကျင်သော ဒုစရိုက်သမားတစ်ယောက် ဖြစ်သော်လည်း the Dark Knight ကို အစားထိုးရန် ကြိုးစားလာသောကြောင့် လင်းနို့လူသား၏ အဓိက ရန်သူတစ်ဦး ဖြစ်လာခဲ့သည်။
Deadshot သည် Batman နှင့် ရဲမင်းကြီး Gordon မှ Gotham ၏ မြေအောက် ဒုစရိုက်ခေါင်းဆောင်ဖြစ်ကြောင်း ထုတ်ဖော်ခံရပြီးနောက်မှ ထောင်ကျခဲ့သည်။
သူ၏တပည့်များနှင့် သူ့အဖွဲ့များက သူ့ကို ပြန်လည်ကယ်ထုတ်ပြီးနောက်တွင် Deadshot သည် ပိုမိုကြမ်းတမ်းလာသည်။
ကြေးစားလူသတ်သမားအဖြစ် ဝန်ဆောင်မှုလိုက်ပေးသည်။
အဝတ်အစားလဲ ပြောင်းလိုက်သည်။
သူ၏ ဦးထုပ်ရှည်ကြီးအစား အနီရောင်ဝတ်စုံ၊ သတ္တုမျက်နှာဖုံးနှင့် ညာဘက်မျက်လုံးတွင် ပစ်မှတ်ရှာပေးသော မှန်ဘီလူးတို့ကို ပြောင်းလဲဝတ်ဆင်လာခဲ့သည်။
ငယ်ဘဝ အကြောင်း Deadshot ဘဝဇာတ်ကြောင်းမှာ အစီအစဉ်တကျ ဖော်ပြခြင်း မခံခဲ့ရပါ။
နာမည်အရင်းမှာ Floyd Lawton ဖြစ်ပြီး သူမိခင်၊ ရက်စက်ရိုင်းစိုင်းသောဖခင်၊ ချစ်ခင်ရသော ညီတစ်ယောက်တို့နှင့် အတူ ကြီးပြင်းလာခဲ့သည်။
အမှတ်မထင်သော အချိန်တစ်ခုတွင် Lawton တို့ ဖခင်သည် သူ့ညီလေးကို နှိပ်စက်နေစဉ် ငယ်ရွယ်ဖျက်လတ်သော Deadshot ပေါက်စလေးက သူ့ဖခင်၏ ဆိုးဝါးတဲ့ အိမ်ထောင်ဦးစီးမှုမှ လွတ်မြောက်ရန် သူ၏ သေနတ်ကို အသုံးပြုလိုက်သည်။
သို့သော် သူထိုင်နေသော သစ်ပင်ကိုင်းက ကျိုးကျပြီး ကျည်ဆန်သည် သူ့ညီကိုသာ ထိမှန်ပြီး သတ်လိုက်မိသွားသည်။
ထိုဖြစ်ရပ်က သူဘဝကြီးတစ်ခုလုံးကို ကြီးမားစွာ စိုးမိုးထားပြီး သူ့ရည်မှန်းချက်တွေကို အောင်မြင်စေနိုင်သလို သူ့ဘဝကိုလဲ သူအလေးမထားတော့ပေ။
ဤသည်မှာ လင်းနို့လူသားကို သတ်ပစ်ရန်လုပ်တိုင်း သူ့ကို တားဆီးနိုင်သော စိတ်ဒဏ်ရာလဲ ဖြစ်သည်။
လုပ်ဆောင်နိုင်စွမ်းရည်များ Deadshot မှာ ထူးခြားတဲ့ လူစွမ်းကောင်းတွေလို စွမ်းရည်မရှိပါ။
ဒါပေမယ့် သူဟာ DC ဖန်းတီးထားတဲ့ လောကတည်းက ထိပ်တန်းမျက်နှာဖုံးလူသားတစ်ယောက်ပါပဲ။
သူဟာ ထူးခြားတဲ့ လူစွမ်းကောင်းတွေလိုပဲ တိကျသေချာသည်။
သူကို "never miss" လို့တင်စားကြတဲ့အတိုင်း သူဟာ သူ့ပစ်မှတ်ကို ဘယ်တော့မှ အလွတ်မပေးပါဘူး။
သူ တစ်ခါပဲလွဲဖူးပါတယ်။
လင်းနို့လူသားကို ပစ်သတ်ဖို့ သူလွဲချော်ခဲ့ပါတယ်။
သူ Captain Boomerange ရဲ့ ခေါင်းပေါ်က ပန်းသီးကို မျက်စိပိတ်ပြီး ထိအောင်လည်းပစ်ပြဖူးပါတယ်။
Deadshot က လက်ရုန်းချင်ယှဉ်ပြိုင်တိုက်ခိုက်မှူမှာလဲ ကျွမ်းကျင်ပါတယ်။
လင်နို့လူသားတို့ Joker တို့လို့ ဒိတ်ဒိတ်ကြဲ တွေနဲ့တောင် အပြိုင်တိုက်ခိုက်နိုင်ပါတယ်။
Deadshot က လက်နက်မျိုးဆုံကို ကျွမ်းကျင်စွာ အသုံးပြုနိုင်ပါတယ်။
သူ့လက်စွဲတော် စနိုက်ပါ ရိုက်ဖယ်နဲ့ သူ့လက်မောင်းမှာ တတ်ထားပြီးတဲ့ စက်သေနတ်တို့ကို အသုံးများပါတယ်။
Deadshot က ရုရှားဘာသာစကားလဲပြောတတ်ပြီး ကွန်မြူနစ်ပါတီဝင်လို့လဲ ဆိုကြပါတယ်။
ကွာလာ တဲရန်ဂနူးမြို့အား အရပ်သုံးစကား အတိုကောက် အနေဖြင့် ကေတီ ဟု ခေါ်ဝေါ်လေ့ ရှိကြပြီး မလေးရှားနိုင်ငံ တဲရန်ဂနူးပြည်နယ်၏ အုပ်ချုပ်ရေးမြို့တော်၊ နန်းမြို့တော် နှင့် အဓိက စီးပွားရေး အချက်အချာ ဒေသတစ်ခု ဖြစ်သည်။
ကွာလာတဲရန်ဂနူးခရိုင်၏ အုပ်ချုပ်ရေး ဒေသတစ်ခုလည်း ဖြစ်သည်။
ကွာလာလမ်ပူမြို့၏ အရှေ့မြောက်ဘက် ကီလိုမီတာ ၄၄၀ အကွာတွင် တည်ရှိပြီး ကျွန်းဆွယ်မလေးရှား၏ အရှေ့ဘက် ကမ်းရိုးတန်းတွင် တည်ရှိသည်။
တဲရန်ဂနူးမြစ်ဝတွင် တည်ရှိပြီး တောင်တရုတ်ပင်လယ်ကို မျက်နှာမူ၍ တည်ရှိသည်။
Post-punk သည် rock ဂီတ၏ ကွဲပြားသော ပုံစံတစ်မျိုးဖြစ်ပြီး ၁၉၇၀ punk ရွေ့လျားမှုမှ ပေါ်ထွက်လာခဲ့သည်။
ဂီတဆိုင်ရများစုဝေးနေစဉ် punk rock ၏ အစိတ်အပိုင်းမှ နိုးဆွမှုတစ်ခုအဖြစ် ထွက်ပေါ်လာသည်။
post-punk ဂီတသည် ကွဲပြားသည်။
စမ်းသပ်လေ့လာခြင်းများသည် rock ၏ ရိုးရာဓလေ့လာကို အခြေတည်ထားသည်။
အနုပညာရှင်များသည် electronic ဂီတ၊ black dance ပုံစံများနှင့် avant-garde ပုံစံများကို မွေးစားထားပြီး recording နည်းပညာနှင့် ထူးခြားဆန်းသစ်သော ထုတ်လုပ်မှုနည်းပညာများပါဝင်သည်။